വാരാന്ത്യ ലോക്ഡൗണ് തുടരുമോ ? നിര്ണായക അവലോകന യോഗം ഇന്ന് വാക്സിന് ക്ഷാമം രൂക്ഷമായത് പുതിയ പ്രതിസന്ധി തിരുവനന്തപുരം: ഞായറാഴ്ച ലോക്ഡൗണ് പിന്വലിക്കുമോ? കൂടുതല് ഇളവുകളിലേക്ക് സംസ്ഥാനം പോകുമോ? ഇക്കാര്യത്തിലുള്ള തീരുമാനം ഇന്നു ചേരുന്ന പ്രതിവാര അവലോകനയോഗത്തില് ഉണ്ടാകും. ഇന്ന് വൈകുന്നേരമാണ് മുഖ്യമന്ത്രിയുടെ അധ്യക്ഷതയില് അവലോകനയോഗം ചേരുന്നത്. കഴിഞ്ഞ ദിവസം വിദഗ്ധരുടെ യോഗത്തില് ഉണ്ടായ നിര്ദ്ദേശങ്ങളും തദ്ദേശസ്ഥാപന പ്രസിഡന്റുമാര് നല്കിയ നിര്ദ്ദേശങ്ങളും പരിഗണിച്ചേക്കും. അതേ സമയം സംസ്ഥാനത്ത് ഒരിടവേളയ്ക്കു ശേഷം വീണ്ടും വാക്സിന് ക്ഷാമം രൂക്ഷമായി. ആറ് ജില്ലകളില് കൊവിഷീല്ഡ് വാക്സിന് പൂര്ണമായും തീര്ന്നതായി ഇന്നലെ ആരോഗ്യമന്ത്രി വീണാ ജോര്ജ് അറിയിച്ചിരുന്നു. കൊല്ലം, കോട്ടയം, എറണാകുളം, തൃശൂര്, കോഴിക്കോട്, കണ്ണൂര് ജില്ലകളിലാണ് കൊവിഷീല്ഡ് വാക്സിന് തീര്ന്നത്. എന്നാല് ഇന്ന് കൂടുതല് ജില്ലകളില് കോവിഷീല്ഡ് പൂര്ണമായും തീരും. ഇന്നലെ ഒന്നരലക്ഷത്തില് താഴെയാണ് ആകെ വാക്സീന് നല്കാനായത്. മൂന്ന് മേഖലാ സംഭരണ കേന്ദ്രങ്ങളിലും പുതിയ സ്റ്റോക്കെത്താതെ ഇനി വിതരണം നടക്കാത്ത സ്ഥിതിയാണുള്ളത്. അവശേഷിക്കുന്ന കോവാക്സിന് ഡോസുകള് സ്വീകരിക്കാന് വിമുഖതയുള്ളതും വാക്സിനേഷനെ ബാധിക്കുകയാണ്. സംസ്ഥാനത്ത് ഇനി 1.4 ലക്ഷത്തോളം ഡോസ് വാക്സിന് മാത്രമാണുള്ളത്. എത്രയും വേഗം കൂടുതല് വാക്സിന് എത്തിക്കണമെന്ന് കേന്ദ്ര സര്ക്കാരിനോട് ആവശ്യപ്പെട്ടതായും മന്ത്രി വ്യക്തമാക്കിയിരുന്നു. അതേസമയം എല്ലാ ജില്ലകളിലും കുറഞ്ഞ തോതില് കൊവാക്സിന് സ്റ്റോക്കുണ്ട്. കൊവാക്സിന് എടുക്കാന് പലരും വിമുഖത കാണിക്കുന്നുണ്ട്. കൊവാക്സിന് സ്വീകരിക്കുന്നതില് ആശങ്ക വേണ്ടെന്നും കൊവാക്സിനും കൊവിഷീല്ഡും ഒരുപോലെ ഫലപ്രദവും സുരക്ഷിതവുമാണെന്നും മന്ത്രി വാര്ത്താക്കുറിപ്പില് അറിയിച്ചു. പ്ലസ് വണ് പരീക്ഷ നടത്തിപ്പിനെക്കുറിച്ചുള്ള കേസ് പരിഗണിക്കുമ്ബോള് സംസ്ഥാനത്ത് കൊവിഡ് രോഗികളുടെ എണ്ണം കൂടുന്നതിലെ ആശങ്ക സുപ്രിംകോടതി പ്രകടിപ്പിച്ചിരുന്നു. എന്നാല് സര്ക്കാരിന് വേണ്ടി പരിശോധിക്കുന്ന സ്വകാര്യ ലാബുകളുടെ ആര്.ടി.പി.സി.ആര് നിരക്ക് നിശ്ചയിച്ചു. എംപാനല് ചെയ്ത ലാബുകളില് സാമ്ബിള് ഒന്നിന് 418 രൂപയാണ് നിരക്ക്. നിലവില് 500 രൂപയാണ് സ്വകാര്യ ലാബുകളിലെ നിരക്ക്. സര്ക്കാര് ലാബുകള്ക്ക് പുറമെ എംപാനല് ചെയ്ത സ്വകാര്യലാബുകളിലും സാമ്ബിള് പരിശോധിക്കും.